stanford-oval/wikipedia huggingface dataset:
เทวฤทธิ์ นิกรเทศ
การทำงาน

เทวฤทธิ์ นิกรเทศ เคยทำงานเป็นวิศวกรประจำบริษัทเอกชนหลายแห่ง ต่อมาในปี พ.ศ. 2544 จึงได้หันเข้าสู่งานการเมือง โดยการเป็นสมาชิกสภาผู้แทนราษฎร จังหวัดหนองคาย สังกัดพรรคไทยรักไทย กระทั่งในการเลือกตั้ง พ.ศ. 2550 ได้ลงสมัครในแบบสัดส่วน กลุ่มจังหวัดที่ 3 สังกัดพรรคพลังประชาชน แต่ต่อมาศาลรัฐธรรมนูญได้มีคำวินิจฉัยยุบพรรคพลังประชาชน เทวฤทธิ์ นิกรเทศ จึงได้ย้ายมาสังกัดพรรคกิจสังคม พร้อมกับนายสุวิทย์ คุณกิตติ
เทวฤทธิ์ นิกรเทศ เป็นสมาชิกสภาผู้แทนราษฎรที่มีส่วนในการจัดตั้งจังหวัดบึงกาฬ เนื่องจากเป็น ส.ส. ที่มีภูมิลำเนาในเขตพื้นที่ดังกล่าวนายเทวฤทธิ์ นิกรเทศ กับบทบาทในการจัดตั้งจังหวัดบึงกาฬ
นาย เทวฤทธิ์ นิกรเทศ อดีตสมาชิกสภาผู้แทนราษฎร (ส.ส.) จังหวัดหนองคาย เป็นหนึ่งในบุคคลสำคัญที่มีบทบาทในการผลักดันให้เกิด จังหวัดบึงกาฬ
บทบาทของนายเทวฤทธิ์ นิกรเทศ
1. เป็นผู้เสนอร่างพระราชบัญญัติตั้งจังหวัดบึงกาฬ
• นายเทวฤทธิ์ นิกรเทศ เป็น หนึ่งในผู้เสนอร่างพระราชบัญญัติจัดตั้งจังหวัดบึงกาฬ พ.ศ. 2554 ต่อสภาผู้แทนราษฎร ซึ่งเป็นกฎหมายสำคัญที่นำไปสู่การแยกพื้นที่บึงกาฬออกจากจังหวัดหนองคาย
2. การประสานงานและผลักดันในรัฐสภา
• ร่วมกับนักการเมืองท้องถิ่นและประชาชนในพื้นที่ในการรวบรวมข้อเสนอ ข้อมูล และเหตุผลสนับสนุนการจัดตั้งจังหวัด
• ทำหน้าที่ชี้แจงในสภาถึงความจำเป็นของการจัดตั้งจังหวัดบึงกาฬ โดยให้เหตุผลเรื่อง ระยะทาง ความสะดวกในการติดต่อราชการ และศักยภาพทางเศรษฐกิจของบึงกาฬ
3. เป็นกระบอกเสียงให้ประชาชนในพื้นที่
• นายเทวฤทธิ์ นิกรเทศ รับฟังความคิดเห็นของประชาชนในพื้นที่ และนำเสนอต่อรัฐบาลและหน่วยงานที่เกี่ยวข้อง เพื่อให้ข้อเรียกร้องของประชาชนได้รับการพิจารณา
4. มีส่วนร่วมในการผลักดันให้คณะรัฐมนตรี (ครม.) อนุมัติการจัดตั้งจังหวัด
• รัฐบาลของนายอภิสิทธิ์ เวชชาชีวะ ได้มีมติเห็นชอบให้จัดตั้งจังหวัดบึงกาฬเมื่อวันที่ 3 สิงหาคม 2553 ซึ่งเป็นผลมาจากการผลักดันของ ส.ส. ในพื้นที่ รวมถึงนายเทวฤทธิ์ นิกรเทศ
ผลลัพธ์จากการทำงานของนายเทวฤทธิ์ นิกรเทศ
• วันที่ 23 มีนาคม 2554 จังหวัดบึงกาฬได้รับการจัดตั้งอย่างเป็นทางการ กลายเป็น จังหวัดที่ 77 ของประเทศไทย
• ประชาชนในพื้นที่ได้รับประโยชน์จากการเข้าถึงบริการภาครัฐที่สะดวกขึ้น และเกิดการพัฒนาโครงสร้างพื้นฐานที่เหมาะสมกับศักยภาพของพื้นที่
สรุป
นาย เทวฤทธิ์ นิกรเทศ เป็นหนึ่งในนักการเมืองที่มีบทบาทสำคัญในการผลักดันให้เกิด จังหวัดบึงกาฬ โดยเป็นผู้เสนอร่างกฎหมาย สนับสนุนในสภา และเป็นกระบอกเสียงแทนประชาชน จนทำให้บึงกาฬได้รับการยกระดับเป็นจังหวัดในที่สุด
ในการเลือกตั้ง พ.ศ. 2554 นายเทวฤทธิ์ ไม่ได้ลงสมัครรับเลือกตั้งสมาชิกสภาผู้แทนราษฎร เพื่อลงสมัครรับเลือกตั้งเป็นนายกองค์การบริหารส่วนจังหวัดบึงกาฬ แต่ไม่ได้รับเลือกตั้ง โดยได้รับคะแนนเป็นลำดับที่ 2 รองจากนายนิพนธ์ คนขยัน
ในปี พ.ศ. 2561 ได้เข้าร่วมงานกับพรรคอนาคตใหม่ ต่อมาลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 56 ของพรรค ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แต่ไม่ได้รับเลือกตั้ง ต่อมาจึงย้ายไปร่วมงานกับพรรคเพื่อไทย
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
มาตรวัดฟรีดแมน–เลอแมตร์–โรเบิร์ตสัน–วอล์กเกอร์

มาตรวัดฟรีดแมน-เลอแมตร์-โรเบิร์ตสัน-วอล์กเกอร์ (อังกฤษ: Friedmann–Lemaître–Robertson–Walker; FLRW) คือผลลัพธ์จากการคำนวณสมการสนามในทฤษฎีสัมพัทธภาพทั่วไปของไอน์สไตน์ ซึ่งอธิบายถึงการเชื่อมโยงแบบเรียบง่าย ความกลมกลืน และความสมมาตรในทุกทิศทางของเอกภพที่กำลังขยายตัวหรือกำลังหดตัว ตั้งชื่อตามนักดาราศาสตร์สี่คนคือ อเล็กซานเดอร์ ฟรีดแมน, จอร์จ เลอแมตร์, โฮวาร์ด เพอร์ซี โรเบิร์ตสัน และ อาเทอร์ เจฟฟรีย์ วอล์กเกอร์ ในบางครั้งก็มีการเรียกชื่อแบบสับเซ็ตต่าง ๆ เช่น ฟรีดแมน-โรเบิร์ตสัน-วอล์กเกอร์ (FRW) หรือ โรเบิร์ตสัน-วอล์กเกอร์ (RW) หรือ ฟรีดแมน-เลอแมตร์ (FL) แบบจำลองนี้ในบางครั้งเรียกกันว่า แบบจำลองมาตรฐาน (Standard Model) ในการศึกษาจักรวาลวิทยาสมัยใหม่
แหล่งข้อมูลอื่น

Ellis, George F. R., van Elst, Henk. "Cosmological models (Cargèse lectures 1998)". arXiv.org eprint archive. สืบค้นเมื่อ July 30 2005. {{cite web}}: ตรวจสอบค่าวันที่ใน: |accessdate= (help); ไม่รู้จักพารามิเตอร์ |dateformat= ถูกละเว้น (help)CS1 maint: multiple names: authors list (ลิงก์)
บ่อเหล็กลอง

บ่อเหล็กลอง หรือ บ่อเหล็กเมืองลอง เป็นแหล่งสินแร่เหล็กตามธรรมชาติ ตั้งอยู่ระหว่างบ้านนาตุ้ม หมู่ที่ 2 และบ้านแม่ลอง หมู่ที่ 4 ตำบลบ่อเหล็กลอง อำเภอลอง จังหวัดแพร่ โดยแร่เหล็กเมืองลองยุคจารีตถือว่าเป็นเหล็กที่มีคุณภาพดี และสันนิษฐานว่านำไปใช้อย่างกว้างขวางในล้านนา กล่าวกันว่าบ่อเหล็กเมืองลองเป็นบ่อเหล็กที่ใช้ทำศาสตราวุธหรือที่เรียกว่า ดาบสรีกัญไชย ของกษัตริย์ล้านนา และมีความเชื่อมาแต่โบราณว่าเหล็กจากแหล่งแร่เหล็กเมืองลองมีความแข็งแกร่ง ความศักดิ์สิทธิ์และอาถรรพ์ในตัว โดยจัดให้เหล็กเมืองลองอยู่ในโลหะธาตุตระกูลเดียวกับเหล็กไหล คือเป็นโคตรเหล็กไหล หรือเหล็กไหลงอก คือเหล็กที่แข็งตัวไปตามธรรมชาติแล้ว แต่สามารถงอกออกมาได้
ประวัติ

บ่อเหล็กลอง หรือ บ่อเหล็กเมืองลอง มีแร่เหล็กที่มีความสำคัญมากในยุคจารีต เพราะใช้ผลิตทั้งอาวุธ เครื่องมือเครื่องใช้ และสร้างสิ่งก่อสร้างต่างๆ ซึ่งแร่เหล็กเมืองลองยุคจารีตถือว่าเป็นเหล็กที่มีคุณภาพดี และสันนิษฐานว่านำไปใช้อย่างกว้างขวางในล้านนาดังมีคำเปรียบว่า  เหล็กดีเหล็กเมืองลอง ตองดีตองพะเยา  กล่าวกันว่าบ่อเหล็กเมืองลองเป็นบ่อเหล็กที่ใช้ทำศาสตราวุธหรือที่เรียกว่า  ดาบสรีกัญไชย  ของกษัตริย์ล้านนา โดยจะคัดเลือกเอา ม้อนเหล็กลอง คือ เม็ดก้อนแร่เหล็กที่เกิดอยู่ภายในก้อนแร่เหล็กลองที่หุ้มคล้ายตลับอยู่ภายนอกอีกชั้นหนึ่ง เมื่อเขย่าจะเกิดเสียงอยู่ภายในมีสีเขียวปีกแมลงทับ ช่างตีเหล็กจะนำมาตีผสมกับเหล็กปิว (เหล็กลองน้ำหนึ่งหลุมแรก) เป็นดาบสรีกัญไชยของกษัตริย์ ส่วนเหล็กปิวที่ไม่ตีผสมม้อนเหล็กลองใช้ทำอาวุธสำหรับเจ้าเมือง และขุนนาง ประกอบกับภายในเมืองลองมีการสืบทอดช่างเหล็กเป็นตระกูลมาหลายชั่วอายุคน เช่น ตระกูลช่างเหล็ก ตระกูลฟูเหล็ก ฯลฯ อาวุธที่ผลิตขึ้นในเมืองลองจึงถือกันว่าเป็นอาวุธชั้นหนึ่ง มีคุณสมบัติสนิมไม่กินเนื้อเหล็ก มีความคมหากเอาเส้นผมวางบนคมแล้วเป่าเส้นผมจะขาดออกจากกันทันทีโดยเฉพาะเหล็กลองน้ำหนึ่งที่เรียกว่า เหล็กปิว มีความเหนียวหากตีเป็นดาบที่บางจะสามารถหักทบงอหรือขดม้วนได้ ถ้าตีหนาสามารถตัดดาบเหล็กลองที่น้ำต่ำกว่า หรือดาบจากเหล็กบ่ออื่นได้
ประวัติ > ตำนานบ่อเหล็กลอง

ตำนานบ่อเหล็กเมืองลอง เป็นตำนานที่มีต้นเค้ามาจากเรื่องเล่าภายในท้องถิ่น ก่อนมีการจดบันทึกเป็นอักษรธรรมล้านนาลงในใบลานก้อมจำนวน ๑๗ ลาน และคัดลอกอีกทอดใส่สมุดโหราโดยหมื่นกลางโฮง (น้อยแก้ว จาอาบาล) (บุตรชายพ่อนายอินหวัน ต้นตระกูลจาอาบาล สืบเชื้อสายมาจากคหบดีเมืองเชียงใหม่) ตำนานได้กล่าวถึงการเสด็จขึ้นมาของพระนางจามเทวีทางแม่น้ำยม มาขึ้นฝั่งที่วังต๊ะครัวหน้าวัดพระธาตุไฮสร้อย แล้วเสด็จขึ้นไปตามลำน้ำแม่ลอง และกล่าวถึงความสันพันธ์ในการสร้างเวียงลอง การก่อตั้งบ้านนาตุ้ม ที่มาของบ่อเหล็กเมืองลอง ตลอดถึงเชื่อมความสัมพันธ์กับการก่อสร้างพระธาตุศรีดอนคำ ซึ่งตำนานฉบับนี้คล้ายกับตำนานบอกเล่า ต่างกันเพียงตำนานเรื่องนี้ได้ถูกนำมาเรียบเรียงจารลงในใบลานให้เป็นลายลักษณ์อักษร แต่กระนั้นก็ยังคงกลิ่นอายของตำนานบอกเล่าอยู่อย่างมาก
ตำนานภายในเมืองลองโดยเฉพาะตำนานประเภทมุขปาฐะ(บอกเล่า) นิยมกล่าวถึง “พระเจ้ากกุสันธะ” พระพุทธเจ้าองค์แรกในภัทรกัปนี้ หรือ “พระนางจามเทวี” ปฐมกษัตริย์แคว้นหริภุญไชย เป็นตัวเดินเรื่องโดยมีเค้าโครงเรื่องเหมือนกัน ตำนานฉบับนี้ก็เช่นกันแต่เดิมเมื่อครั้งเป็นตำนานบอกเล่า ผู้เล่าอาจให้พระเจ้ากกุสันธะหรือพระนางจามเทวีองค์ใดองค์หนึ่งเป็นตัวเดินเรื่อง แต่เมื่อได้นำมาบันทึกเป็นลายลักษณ์อักษรจึงนำมากล่าวรวมกัน คือ ให้ทั้ง “พระเจ้ากกุสันธะ” และ “พระนางจามเทวี” เสด็จมาพร้อมในคราวเดียวกัน ผู้เขียนขอเน้นย้ำว่าตำนานบ่อเหล็กเมืองลองและบ้านนาตุ้ม เมืองลอง ฉบับนี้ อาจไม่ใช่การบันทึกทางประวัติศาสตร์ที่ต้องการเสนอความจริงทั้งหมด แต่บรรพบุรุษในอดีตใช้เป็นเพียงคำอธิบายถึงที่มา ให้ความสำคัญ เน้นย้ำความเก่าแก่ และแสดงถึงความเกี่ยวข้องสัมพันธ์กันของสถานที่ของชุมชนต่างๆ ของชุมชน
พระเจ้ากกุสันธะ นายสมศักดิ์ และพระนางจามเทวี เสด็จมาเมืองลอง
บัวราณมาตั้งบ้านทีแรกฅนเชียงใหม่มาตั้งลี้เสิก็ม่านมาไท 1992 ปีมานี้ ทีแรก พ.ศ. 115 ปี 1.นายสุธัมม์ 2.นายอนันต์ 3.แม่ฅำแฮ 3 ครอบครัวมาตั้งอยู่ที่บ้านยังบ่มีชื่อบ้านคำเทื่อ พ.ศ. 425 ปีมาตั้งบ้านนาทุ้ม(บ้านนาตุ้ม ในปัจจุบันมี 4 หมู่บ้าน คือ บ้านนาตุ้มหมู่ที่ 1 หมู่ที่ 2 หมู่ที่ 3 (บ้านทุ่งเจริญ) และหมู่ที่ 9 ตำบลบ่อเหล็กลอง อำเภอลอง จังหวัดแพร่) พระพุทธเจ้า กับนายสมสักดิ์ นางจามเทวี ฅนทังหลายมาเซาะหาหนองอ้อ ทีแรกมานอนที่วังทะครัวแม่ยม กินเข้างายแล้วพากันขึ้นห้วยมา ขึ้นแง่ซ้ายมาด้วนกลับล่องห้วยขึ้นแง่ขวามาแผวผาขวางอยู่น้อย 1 พระเจ้าก็หนาวเอาผ้ามาทุ้มอุ่นแล้วขึ้นมาแถมแผวสบห้วยก็ปวดน่อง เอาผ้าเข้าคั้นมันอุ่นหายปวดไป พากันล่องห้วยมาที่ปางพระพุทธเจ้าคึดว่าไปมาเปนห้วยแม่ลองทั้ง 2 ห้วย
พญายักษ์บ่อเหล็กเมืองลองพบพระเจ้ากกุสันธะ
พระญายักข์ได้พบพระเจ้าที่ห้วยแม่ลอง ว่าท่านจะไปไหน พระเจ้าก็ว่าเรานี้มาเซาะหาหนองอ้อ พระญายักข์ก็ว่ากูอยากกินตับมึงแท้ พระเจ้าก็ลุกขึ้นจกเอาตับหื้อผียักข์กิน ผียักข์ก็รับเอาตับพระเจ้ามากิน กินบ่ได้เปนตับเหล็ก ผียักข์ก็ยอมือขึ้นไหว้พระเจ้าขอขืน พระเจ้าว่าขืนบ่ได้ ขอนี้แพงเหลือซื้อ ผียักข์ก็ยอมือกราบไหว้ว่า ภันเตภะคะวา เจ้ากูจักยะชาใด พระเจ้าก็หันแร่เหล็กที่ดอยขุนห้วยแม่ลอง เอาตับแห่งท่านมาเปาะแร่เหล็ก แล้วบอกหื้อผียักข์หื้อมึงเฝ้าที่ดอยบ่อแร่นี้ 10 ปีก็ช่าง 20 ปีก็ช่างหื้อมึงเฝ้าอยู่นี้ เหล็กเสี้ยงเมื่อใดหื้อมึงหนีเมื่อนั้นเนอ
ความเชื่อเรื่องอำนาจศักดิ์สิทธิ์

เหล็กจากบ่อเหล็กลองเป็นเหล็กที่มีความแกร่ง มีความเหนียวและเกิดสนิมยาก เหล็กลองเป็นโลหะมหัศจรรย์อานุภาพ มีพลังในตัว มีสิ่งศักดิ์สิทธิ์สถิตอยู่ทุก ๆ อณูสามารถป้องกันคุณไสยและสิ่งเลวร้ายที่มองไม่เห็นด้วยตาดำได้ ปัจจุบันแร่เหล็กลอง ถือว่าเป็นวัตถุมงคล โดยเชื่อกันมาแต่โบราณว่าเหล็กลองอยู่ในตระกูลเดียวกันกับเหล็กไหล
นอกจากนี้ยังแฝงความเชื่อผี คือผีป่อเฒ่าหลวง ผีที่ปกปักรักษาบ่อแฮ่(บ่อเหล็ก)เข้าไปด้วย เช่น เชื่อว่าก้อนแร่เหล็กลองที่เรียกว่า “ตับเหล็ก” ก้อนสีดำเงาหากพกพาจะอยู่ยงคงกระพัน เอาใส่ในหม้อน้ำดินเผาเพื่อดื่มกิน น้ำจะชุ่มเย็นตลอด ลูกหลานพกไว้จะป้องกันภัยต่างๆได้ ด้วยความคุ้มครองของผีป่อเฒ่าหลวง อาวุธที่ทำจากแร่เหล็กลองหากถูกบาดจะทำให้เลือดไหลไม่หยุด มีไว้ในบ้านเรือนโจรขโมยจะไม่ขึ้นเรือนและผีกลัว ฯลฯ ซึ่งคนภายนอกก็ยอมรับว่าอาวุธหรือเหล็กลองมีคุณภาพและเป็นเหล็กศักดิ์สิทธิ์ ดังปรากฏในวรรณกรรมของพญาพรหมโวหาร กวีราชสำนักนครลำปาง (ภายหลังเป็นกวีประจำราชสำนักนครเชียงใหม่) ว่า ชาติเหล็กปิวดำ บ่จัดเลือกเนื้อ ปืนเก่าเกื้อโบราณ (แปลว่า เหล็กน้ำหนึ่งไม่รู้เลือกที่จะฟัน ก็ไม่ต่างกับปืนเก่าแก่คร่ำคร่า)  จักขัดขวาง บ่เมือสู่ห้อง กลัวเหล็กเมืองลอง ว้องคัด  หรือศรีวิไจย โข้ กวีเชื้อสายเจ้านายนครแพร่ กล่าวในค่าวฉลองคุ้มหลวงของเจ้าหลวงพิริยเทพวงศ์ เจ้าผู้ครองนครแพร่ เมื่อพ.ศ. 2435 ว่า มีเจ็ดสิบสอง เหล็กลองกล๋มเกลี้ยง จดจันเจียง แซ่ไว้ . ..ห้าสิบสอง เหล็กลองไหลดั้น ข่ามคงกะพัน มากนัก ถ้วนเจ็ดสิบสอง เหล็กลองแข็งนัก ต๋ำหนักมิ่งแก้ว มงคล
ประเพณี

ประเพณีบวงสรวงเจ้าพ่อบ่อเหล็กลอง (เลี้ยงผีบ่อเหล็กลอง) โดยจัดขึ้นทุกวันขึ้น 3 ค่ำ เดือน 3 (เหนือ) ของทุกปี สิ่งที่ใช้บวงสรวงในอดีตคือ คนปีละ1คน ซึ่งในอดีต ไม่ว่าจะเป็นอาณาจักรใดในแถบนี้ ก็นิยมบูชายัญด้วยมนุษย์แทบทั้งสิ้น เช่น การตอกคนลงในเสาบ้านเสาเมือง จับคนที่มีชื่อมงคล อินทร์ จันทร์ มั่น คง อยู่ ดี เป็นต้น เพื่อมาบวงสรวงตอกลงไปใต้เสา ส่วนการบวงสรวงเซ่นไหว้ผีบ่อเหล็กนั้น ส่วนใหญ่แล้วเป็นเด็ก จะมีการสังเวยหรือบูชายัญด้วยการจิ้มคอหรือปาดคอ แล้วดื่มเลือดของเด็ก โดยบุคคลที่เรียกว่า"จ้ำข้าว" จะมีผู้สื่อสารกับเจ้าพ่อเป็นร่างทรงเรียก"ตี่นั่ง" สมัยก่อนการจับคนมาสังเวยจำทำกันลับๆ จะมีเพียงแค่เจ้านายที่จะร่วมพิธี และคนในตระกูลที่ทำพิธีเท่านั้นที่จะรู้เห็นการเซ่นบวงสรวงนี้ ย้อนกลับไปประมาณพ.ศ.2480โดยประมาณ ได้มีการจับตัวคนมาผิด เจ้าพ่อจึงบ่ย่ำ(ไม่เหยียบหรือไม่กิน) คนที่ไปร่วมพิธีจึงไปอ้อนวอนขอเจ้าพ่อในร่างทรง เพื่อแลกเปลี่ยนเป็นวัว1ตัว เจ้าพ่อก็อนุญาต หลังจากนั้นมา จึงเปลี่ยนมาเซ่นบวงสรวงพลีกรรมด้วยสัตว์ใหญ่ คือวัว ควาย หรือหมู 1ตัว บางปีที่ข้าวยากหมากแพงก็มีไก่16ตัวบ้าง สลับกันไปทุกปี โดยจะไปเก็บเงินจากทุกหลังคาเรือนในอ.ลอง จนปัจจุบันเก็บหลังคาละ1บาท และจะเปิดบ่อให้ผู้เข้าร่วมพิธีได้ขุดหาแร่เหล็กลอง ซึ่งถือว่ามีความศักดิ์สิทธิ์อยู่ภายในตัวด้วยมีผีบ้านผีเมืองรักษา ซึ่งหากอยากให้ศักดิ์สิทธิ์มากขึ้นต้องให้ผีพ่อเฒ่าหลวงที่ผ่านร่างทรง มนต์ คาถาเสกเป่าให้
โครงสร้างตำแหน่งหน้าที่ผู้ประกอบพิธีเลี้ยงผีเมืองลอง ในอดีตผู้นำในการเลี้ยงผีบ่อเหล็กลอง ประกอบ หนึ่งคือเจ้าผู้ครองนครลำปาง (เมืองลองเป็นเมืองขึ้นของนครลำปาง ก่อนจะโอนมาขึ้นกับจังหวัดแพร่ พ.ศ. 2475) เป็นองค์ประธาน เจ้าเมืองลอง พ่อเมืองทั้ง 4 ขุนนางนครลำปาง เมืองลอง เมืองต้า ตีนจองรองบ่อ และชาวเมือง ภายหลังการพิราลัยของเจ้าบุญวาทย์วงษ์มานิต เจ้าผู้ครองนครลำปางองค์สุดท้าย ก็ได้มีบุตรหลานของเจ้านครลำปางมาเป็นองค์ประธานแทนเจ้าผู้ครองนครลำปางคือ เจ้าน้อยศรีสองเมือง ณ ลำปาง จนถึงแก่อนิจกรรม ในปี พ.ศ. 2497 สองคือร่างทรง เรียกว่า"ตี่นั่ง" ตี่นั่งในอดีตที่สามารถสืบชื่อได้ คือตี่นั่งล้อม ตี่นั่งน้อย มีหน้าที่เป็นร่างทรงให้ผีป่อเฒ่าหลวงสิงร่าง สามคือจ้ำข้าว คือคนที่ต้องคอยป้อนเลือด ข้าว น้ำ เหล้า หรือหมากพลู สวมเสื้อผ้า ประเคนดาบ ฯลฯให้แก่ผีป่อเฒ่าหลวง(ตี่นั่งหรือคนทรงผี) จ้ำข้าวจะรำหอกดาบแล้วแทงคอคนหรือสัตว์ที่นำมาสังเวย บางทีจ้ำข้าวก็ดื่มเลือดด้วย กินของดิบด้วย หากผีพ่อเฒ่าหลวงยื่นหรือป้อนให้ ตระกูลจ้ำข้าวจะเป็นตระกูลคนลั๊วะดั้งเดิมของอ.ลอง ที่อยู่มานานมากตรงนั้น จะมีผิวแทนถึงดำเข้มผมหยักศกตัวอวบร่างกายไม่สูง รายชื่อจ้ำข้าวในอดีตที่สามารถสืบค้นมาได้คือพ่อใหญ่แสน(สมัยนั้นยังไม่มีนามสกุล) ,พ่อใหญ่เหมย มาแก้ว,พ่อใหญ่เกี่ยงคำ มาแก้ว(บุตรชายพ่อใหญ่เหมย) ,พ่อใหญ่แก้ว แจ้ป้อม(บุตรเขยพ่อใหญ่เหมย) ,พ่อน้อยอุ่นเรือน และลำดับต่อไปคือหงอน หงอนคือผู้ช่วยของจ้ำข้าว เช่น หากจ้ำข้าวเอาหอกแทงเครื่องบูชายันต์แล้วไม่ตายในทันที หงอนจะเป็นผู้ช่วยทุบหัวเครื่องสังเวยนั้น ส่วนมากก็จะเป็นพวกลูกหลานของจ้ำข้าว  ปัจจุบันสภาวัฒนธรรมตำบลบ่อเหล็กลองเป็นผู้ดูแลเกี่ยวกับพิธีนี้
การลงประชามติว่าด้วยสมาชิกภาพสหภาพยุโรปของสหราชอาณาจักร พ.ศ. 2559

บทความนี้เกี่ยวกับเหตุการณ์ สำหรับผลลัพธ์ประชามติ ดูที่ การออกจากสหภาพยุโรปของสหราชอาณาจักร
การลงประชามติว่าด้วยสมาชิกภาพในสหภาพยุโรปของสหราชอาณาจักร หรือรู้จักกันในสหราชอาณาจักรว่า การลงประชามติอียู (EU referendum) คือการลงประชามติที่กำหนดจัดขึ้นในวันที่ 23 มิถุนายน พ.ศ. 2559 โดยมีการเป็นสมาชิกสหภาพยุโรปเป็นหัวข้อของแนวคิดในสหราชอาณาจักรตั้งแต่ประเทศได้เข้าร่วมกับประชาคมเศรษฐกิจยุโรป ตั้งแต่ พ.ศ. 2516
ตามที่พรรคอนุรักษนิยมแถลงการณ์การส่งร่างกฎหมายให้คณะกรรมาธิการพิจารณากฎหมายพื้นฐาน สำหรับการลงประชามติซึ่งได้รับการรับรองโดยรัฐสภาแห่งสหราชอาณาจักรตามกฎการลงประชามติสหภาพยุโรป พ.ศ. 2558 โดยเป็นครั้งที่สองที่ผู้มีสิทธิ์เลือกตั้งชาวอังกฤษถูกร้องขอให้ลงคะแนนเสียงในเรื่องการเป็นสมาชิกของบริเตน โดยการลงประชามติครั้งแรกถูกจัดขึ้นในปี พ.ศ. 2518 โดยผลในครั้งนั้นคือมีผลคะแนนให้เป็นสมาชิกต่อไป 67%
การลงคะแนน เขตลงคะแนนและการนับคะแนน

การลงคะแนนจะถูกดำเนินการในตั้งแต่เวลา 07:00 BST จนถึงเวลา 22:00 BST (06:00 BST ถึง 21:00 BST ในยิบรอลตาร์) หรือตรงกับเวลา 13:00 น. ถึง 04:00 น. ตามเวลาในประเทศไทย มีหน่วยลงคะแนน 41,000 หน่วย ทั่วทั้ง 382 เขตลงคะแนน ซึ่งแต่ละหน่วยลงคะแนนจำกัดผู้ลงคะแนนสูงสุด 2,500 คน
| ประเทศ | เขตนับและเขตลงคะแนน |
| --- | --- |
 สหราชอาณาจักร: ประกาศออกเสียงประชามติ; 12 ภูมิภาคการนับ; 382 เขตลงคะแนน
| รัฐสมาชิก | เขตนับและเขตลงคะแนน |
| --- | --- |
 อังกฤษ: 9 ภูมิภาคการนับ; 326 เขตลงคะแนน
 ไอร์แลนด์เหนือ: National count และหนึ่งเขตลงคะแนน 18 ท้องถิ่น
 สก็อตแลนด์: National count; 32 เขตลงคะแนน
 เวลส์: National count; 22 เขตลงคะแนน
| ดินแดนโพ้นทะเลของสหราชอาณาจักร | เขตลงคะแนน |
| --- | --- |
 ยิบรอลตาร์: หนึ่งเขตลงคะแนน (ภูมิภาคการนับ: ภาคตะวันตกเฉียงใต้ของอังกฤษ)
ผลการลงประชามติ

ในฐานะประธานคณะกรรมการการเลือกตั้งของสหราชอาณาจักร เจนนี วัตสัน จึงเป็นประธานเจ้าหน้าที่นับคะแนน (Chief Counting Officer) ผู้ซึ่งจะทำหน้าที่ประกาศผลคะแนนสุดท้ายของการลงประชามติ (รวมทั้ง 12 ภูมิภาคการนับจากทั้งสหราชอาณาจักรและยิบรอลตาร์) ในเมืองแมนเชสเตอร์ วันที่ 24 มิถุนายน พ.ศ. 2559
| การลงประชามติว่าด้วยสมาชิกภาพในสหภาพยุโรปของสหราชอาณาจักร พ> ศ. 2559.ทางเลือก | การลงประชามติว่าด้วยสมาชิกภาพในสหภาพยุโรปของสหราชอาณาจักร พ> ศ. 2559.คะแนนเสียง | การลงประชามติว่าด้วยสมาชิกภาพในสหภาพยุโรปของสหราชอาณาจักร พ> ศ. 2559. % |
| --- | --- | --- |
|  ไม่เห็นชอบ | 17,410,742 | 51.9% |
| เห็นชอบ | 16,141,241 | 48.1% |
| บัตรดี | 33,551,983 | 99.92% |
| บัตรเสียหรือไม่ลงคะแนน | 26,033 | 0.08% |
| คะแนนเสียงทั้งหมด | 33,578,016 | 100.00% |
อัตราการลงคะแนน: 72.2%

จำนวนผู้มีสิทธิ์ลงคะแนน: 46,501,241
แหล่งอ้างอิง: 
| 0 | 1 | 2 | 3 |
| --- | --- | --- | --- |
| ถอนตัว :  51.9 (17,410,742) | คงอยู่ :  48.1 (16,141,241) |  |  |
▲
ผลคะแนนตามภูมิภาค

| ภูมิภาค | ภูมิภาค | จำนวนผู้ไปใช้ สิทธิออกเสียง | คะแนนเสียง> คงอยู่ | คะแนนเสียง> ถอนตัว | สัดส่วนคะแนนเสียง> คงอยู่ | สัดส่วนคะแนนเสียง> ถอนตัว |
| --- | --- | --- | --- | --- | --- | --- |
|   | อังกฤษ (และยิบรอลตาร์) | 73.0% | 13,266,996 | 15,188,406 | 46.62% | 53.38% |
|   | อีสต์มิดแลนส์ | 74.2% | 1,033,036 | 1,475,479 | 41.18% | 58.82% |
|   | ภาคตะวันออกของอังกฤษ | 75.7% | 1,448,616 | 1,880,367 | 43.52% | 56.48% |
|   | ลอนดอน | 69.7% | 2,263,519 | 1,513,232 | 59.93% | 40.07% |
|   | ภาคตะวันออกเฉียงเหนือของอังกฤษ | 69.3% | 562,595 | 778,103 | 41.96% | 58.04% |
|   | ภาคตะวันตกเฉียงเหนือของอังกฤษ | 70% | 1,699,020 | 1,966,925 | 46.35% | 53.65% |
|   | ภาคตะวันออกเฉียงใต้ของอังกฤษ | 76.8% | 2,391,718 | 2,567,965 | 48.22% | 51.78% |
|   | ภาคตะวันตกเฉียงใต้ของอังกฤษและยิบรอลตาร์ | 76.7% | 1,503,019 | 1,669,711 | 47.37% | 52.63% |
|   | เวสต์มิดแลนส์ | 72% | 1,207,175 | 1,755,687 | 40.74% | 59.26% |
|   | ยอร์กเชอร์และฮัมเบอร์ | 70.7% | 1,158,298 | 1,580,937 | 42.29% | 57.71% |
|   | ไอร์แลนด์เหนือ | 62.7% | 440,707 | 349,442 | 55.78% | 44.22% |
|   | สกอตแลนด์ | 67.2% | 1,661,191 | 1,018,322 | 62.00% | 38.00% |
|   | เวลส์ | 71.7% | 772,347 | 854,572 | 47.47% | 52.53% |
การตอบสนอง > เอกราชของสกอตแลนด์

เมื่อวันที่ 24 มิถุนายน พ.ศ. 2559 รัฐบาลสกอตแลนด์ ได้ออกแถลงการณ์ว่าได้มีการเตรียมการที่มี "แนวโน้มสูง" ที่จะมีการทำการลงประชามติครั้งที่สอง ในเอกราชจากสหราชอาณาจักร มุขมนตรีสกอตแลนด์ นิโคลา สเตอร์เจียน กล่าวว่า "เห็นได้อย่างชัดเจน ว่าประชาชนชาวสกอตแลนด์มองอนาคตของพวกเขา เป็นส่วนหนึ่งของสหภาพยุโรป" และสกอตแลนด์มี "คำพูดเด็ดขาด" ด้วย "ความแข็งแกร่งที่ชัดเจน" ในการลงคะแนนให้คงอยู่ในสหภาพยุโรป ขณะที่อเล็กซ์ ซัลมอนด์ อดีตมุขมนตรีกล่าวว่าการลงคะแนนครั้งนี้ "มีนัยสำคัญและการเปลี่ยนแปลงความคิด" ในจุดยืนของสก็อตแลนด์ภายในสหราชอาณาจักร
โทนี แบลร์ กล่าวว่าเขาคิดว่าสกอตแลนด์จะถอนตัวจากสหราชอาณาจักร ถ้าสหราชอาณาจักรถอนตัวจากสหภาพยุโรป
แมนเฟรด เวเบอร์ ผู้นำกลุ่มพรรคประชาชนยุโรป และพันธมิตรสำคัญของอังเกลา แมร์เคิล กล่าวว่าสกอตแลนด์ต้องการการต้อนรับที่จะคงอยู่เป็นสมาชิกของสหภาพยุโรป
การตอบสนอง > การสร้างเอกภาพไอร์แลนด์

การลงประชามติในเอกราชได้รับการสนับสนุนโดยพรรคซีนน์ไฟน์ของไอร์แลนด์เหนือ มาร์ติน แมกกินเนสส์ รองมุขมนตรีไอร์แลนด์เหนือ เรียกร้องการลงประชามติบนเอกภาพของไอริช ตามที่สหราชอาณาจักรลงคะแนนเพื่อถอนตัวจากสหภาพยุโรป
การตอบสนอง > การพิพาทเหนือยิบรอลตาร์ของสเปน–สหราชอาณาจักร

โคเซ-การ์ซีอา มาร์กาโย อี มาร์ฟิล รัฐมนตรีว่าการกระทรวงต่างประเทศของสเปนกล่าวว่า "มันเป็นการเปลี่ยนแปลงที่สมบูรณ์ของภาพรวมที่เปิดขึ้นความเป็นไปได้ใหม่ในยิบรอลตาร์ ซึ่งไม่ได้เห็นมานานมากแล้ว ฉันหวังว่าวิธีการการร่วมอำนาจอธิปไตยจะชัดเจนยิ่งขึ้น ธงชาติสเปนบนเดอะร็อก (ยิบรอลตาร์) จะเป็นไปได้มากกว่าแต่ก่อน"
อย่างไรก็ตาม เฟเบียน ปิการ์โด มุขมนตรีของยิบรอลตาร์เมินเฉยต่อความคิดเห็นของการ์ซีอา มาร์กาโยทันที โดยระบุว่า "จะไม่มีการพูดคุย รวมทั้งการพูดคุยเกี่ยวกับการพูดคุยใด ๆ ที่เกี่ยวกับอำนาจอธิปไตยของยิบรอลตาร์" และขอให้พลเมืองยิบรอลตาร์ "ทำเป็นไม่รู้ไม่เห็นต่อเสียงรบกวนเหล่านั้น"
การตอบสนอง > สถานะของลอนดอน

ลอนดอนลงคะแนนให้คงอยู่ในสหภาพยุโรป และนิโคลา สเตอร์เจียน มุขมนตรีของสก็อตแลนด์ กล่าวว่าเธอได้พูดคุยกับซาดิค ข่าน นายกเทศมนตรีเมืองลอนดอน เกี่ยวกับความเป็นไปได้ของการคงอยู่ในสหภาพยุโรปและกล่าวว่าเขาได้แบ่งปันความยุติธรรมนั้นสำหรับลอนดอน คำร้องให้ข่านประกาศให้ลอนดอนเป็นเอกราชจากสหราชอาณาจักร ได้รับลายเซ็นนับหมื่น
ผู้สนับสนุนเอกราชของลอนดอนอ้างว่าจำนวนประชากรของลอนดอน วัฒนธรรม และค่าความแตกต่างจากส่วนที่เหลือของอังกฤษ และนั่นควรให้เป็นนครรัฐ คล้ายสิงคโปร์ ขณะที่ยังคงอยู่เป็นสมาชิกของสหภาพยุโรป
สเปนเซอร์ลิเวอร์มอร์ บารอนลิเวอร์มอร์ กล่าวว่าเอกราชของลอนดอน "ควรถึงจุดมุ่งหมาย" ด้วยเหตุผลที่นครรัฐลอนดอนจะมีจีดีพีเป็นสองเท่าของสิงคโปร์
การตอบสนอง > ผู้นำทางการเมือง

เมื่อวันที่ 24 มิถุนายน เดวิด แคเมอรอน ผู้นำพรรคอนุรักษนิยมและนายกรัฐมนตรี ได้ประกาศลาออกจากตำแหน่งในเดือนตุลาคม แม้ว่าฝ่ายสนับสนุนพรรคอนุรักษนิยมทั้งสองข้างของการโต้วาทีการลงประชามติ กระตุ้นให้เขาอยู่ในตำแหน่งต่อไป อย่างไรก็ตามไนเจล เฟเรจ ผู้นำพรรคชาตินิยม เรียกร้องให้แคเมอรอนออกจากตำแหน่ง "ในทันที"
เจเรมี คอร์บิน ผู้นำพรรคแรงงาน ต้องเผชิญกับคำวิจารณ์ที่เพิ่มขึ้นจากภายในพรรค ซึ่งมีการสนับสนุนให้คงอยู่ภายในสหภาพยุโรปสำหรับการรณรงค์พูร์แคมเปญ และมีสองสมาชิกพรรคแรงงานลงคะแนนไม่ไว้วางใจคอร์บินในวันที่ 24 มิถุนายน
สิบสองพื้นที่ของสหราชอาณาจักรจะถูกใช้ในการรวมผลการลงคะแนนท้องถิ่น
ถอนตัว   คงอยู่
วัฒนธรรมตะวันตก

วิทรูเวียนแมน โดยเลโอนาร์โด ดา วินชี อิงจากความสัมพันธ์ของสัดส่วนของมนุษย์ในอุดมคติด้วยเรขาคณิตที่อธิบายโดยสถาปนิกชาวโรมันโบราณ วิตรูวิอุส ในตำรา De architectura เล่มที่ 3
เพลโต ผู้ที่โต้แย้งว่าเป็นบุคคลที่มีอิทธิพลมากที่สุดในปรัชญาตะวันตกทั้งหมด มีอิทธิพลต่อปรัชญาและเทววิทยาตะวันตกและตะวันออกกลางแทบทั้งสิ้น
วัฒนธรรมตะวันตก หรือคำอื่นที่ใช้แทนกันได้อย่าง อารยธรรมตะวันตก, วัฒนธรรมตะวันตก หรือ สังคมตะวันตก เป็นมรดกทางบรรทัดฐาน, ค่านิยม, จารีตและวิถีประชา, ความเชื่อ, ระบบการเมือง, สิ่งประดิษฐ์ และเทคโนโลยีของโลกตะวันตก ศัพท์นี้ครอบคลุมกว่าทวีปยุโรปไปยังประเทศและวัฒนธรรมที่ในอดีตมีความเชื่อมโยงกับยุโรปอย่างมากผ่านการอพยพ การล่าอาณานิคม หรืออิทธิพล วัฒนธรรมตะวันตกได้รับอิทธิพลมากที่สุดจากวัฒนธรรมกรีก-โรมัน, วัฒนธรรมคริสเตียน และวัฒนธรรมเจอร์มานิกในระดับหนึ่ง
การขยายตัวของวัฒนธรรมกรีกไปยังโลกสมัยเฮลเลนิสต์ในเมดิเตอร์เรเนียนตะวันออกนำไปสู่การสังเคราะห์ระหว่างวัฒนธรรมกรีกกับตะวันออกใกล้ และความก้าวหน้าที่สำคัญในด้านวรรณกรรม วิศวกรรมศาสตร์ และวิทยาศาสตร์ และเป็นผู้จัดเตรียมวัฒนธรรมสำหรับการขยายตัวของศาสนาคริสต์ในยุคแรกกับพันธสัญญาใหม่ในภาษากรีก ยุคสมัยนี้ทับซ้อนและตามหลังด้วยโรมที่มีส่วนสำคัญในด้านกฎหมาย รัฐบาล วิศวกรรม และองค์กรทางการเมือง
ศาสนาคริสต์ โดยหลักคือคริสตจักรโรมันคาทอลิก และภายหลังโปรเตสแตนต์ มีบทบาทสำคัญในการก่อตัวของอารยธรรมตะวันตกตั้งแต่อย่างน้อยในคริสต์ศตวรรษที่ 4 และศาสนายูดาห์ด้วย รากฐานที่สำคัญของแนวคิดตะวันตกที่เริ่มต้นในกรีซโบราณและพัฒนาผ่านสมัยกลางและสมัยฟื้นฟูศิลปวิทยาคือแนวคิดเหตุผลนิยมในด้านต่าง ๆ ของชีวิตที่พัฒนาด้วยปรัชญาเฮเลนิสติก, ลัทธิอัสมาจารย์ และมนุษยนิยม ภายหลังประจักษ์นิยมนำไปสู่จุดเริ่มต้นของระเบียบวิธีแบบวิทยาศาสตร์ การปฏิวัติวิทยาศาสตร์ และยุคเรืองปัญญา
อ่านเพิ่ม

Barzun, Jacques. From Dawn to Decadence: 500 Years of Western Cultural Life : 1500 to the Present. New York: HarperCollins, 2001.
Hesmyr, Atle Kultorp: Civilization; Its Economic Basis, Historical Lessons and Future Prospects (Telemark: Nisus Publications, 2020).
แหล่งข้อมูลอื่น

An overview of the Western Civilization เก็บถาวร 2021-10-24 ที่ เวย์แบ็กแมชชีน
ธรรม์ โทณะวณิก

| ธรรม์ โทณะวณิก |
| --- | --- |

สารนิเทศภูมิหลัง
เกิด: 29 กรกฎาคม พ.ศ. 2517 นิวยอร์ก สหรัฐอเมริกา
เสียชีวิต: 16 มีนาคม พ.ศ. 2538 (20 ปี) อำเภอปากเกร็ด จังหวัดนนทบุรี ประเทศไทย
บิดา: วิรุณ โทณะวณิก
มารดา: อิราวดี นวมานนท์
อาชีพ:  นักแสดง  นายแบบ 
ปีที่แสดง: พ.ศ. 2536–2538
ผลงานเด่น: แซ็ก จากภาพยนตร์ กระโปรงบานขาสั้น (2536) วิน จากภาพยนตร์ ม.6/2 ห้องครูวารี (2537)
ธรรม์ โทณะวณิก (29 กรกฎาคม พ.ศ. 2517 – 16 มีนาคม พ.ศ. 2538) ชื่อเล่น ธรรม์ เป็นอดีตนักแสดงและนายแบบชาวไทย เป็นบุตรของนายแพทย์ วิรุณ โทณะวณิกและ อิราวดี นวมานนท์ หรือ น้ำอบ นักเขียนชื่อดัง มีผลงานเขียนอย่างเรื่อง คือหัตถาครองพิภพ ซึ่งมีตัวละครตัวหนึ่งในเรื่องชื่อ พจน์ สร้างมาจากต้นแบบของธรรม์ และธรรม์ได้ร่วมแสดง แต่เสียชีวิตขณะได้ถ่ายทำไตเติลละครไว้ก่อนหน้านั้นเพียงแค่ 2 วัน ต่อมาได้เปลี่ยนนักแสดงเป็น อัษฎา พานิชกุล มารับบทแทน
ประวัติ

ธรรม์ โทณะวณิก เกิดและเติบโตที่ นิวยอร์ก สหรัฐอเมริกา ธรรม์เข้าสู่วงการบันเทิง โดยมีผลงานชิ้นแรกในวัยเด็กคือการถ่ายแบบนิตยสารสตรีสารปี 2527 ต่อมา ชาติชาย แก้วสว่าง อดีตผู้กำกับภาพยนตร์วัยรุ่นชื่อดังของไฟว์สตาร์ ซึ่งในขณะนั้นยังเป็นผู้กำกับหน้าใหม่ ไม่เคยมีผลงานกำกับมาก่อน ได้พบและติดต่อธรรม์ให้มาแสดงภาพยนตร์เรื่องแรก ชื่อเรื่อง "กระโปรงบานขาสั้น" ประกบคู่กับ ธัญญาเรศ รามณรงค์ จนประสบความสำเร็จอย่างสูง สามารถแจ้งเกิดให้ธรรม์เป็นนักแสดงหน้าใหม่ ที่น่าจับตา
ธรรม์มีผลงานทั้งถ่ายแฟชั่นตามนิตยสารวัยรุ่นต่าง ๆ  มากมาย โดยเฉพาะอย่างยิ่ง นิตยสารเธอกับฉัน ได้ให้ตำแหน่งเป็นหนุ่มช่างฝันกิตติมศักดิ์ เธอกับฉัน ปี 2536 เนื่องจากมีคะแนนทิ้งห่างอันดับ 2 ค่อนข้างสูง และผลงานแสดงภาพยนตร์อย่างเรื่อง กระโปรงบานขาสั้น, ม.6/2 ห้องครูวารี, กระโปรงบานขาสั้น เทอม 2 ตอน แอบดูบาร์บีคิว และ ขอเก็บหัวใจเธอไว้คนเดียว รวมถึงได้ร่วมแสดงในเรื่องสมศรี 422R ภาค 3 โปรแกรม D ปีนี้มีน้อง นอกจากนี้ยังมีผลงานละคร ออกอากาศทางช่อง 3 และช่อง 7 อีกด้วย
ธรรม์ได้คบหากับแฟนสาวนอกวงการชื่อน้ำฝน หรือ เบญจพร ตังคานุกูลกิจ นักศึกษามหาวิทยาลัยอัสสัมชัญ(เอแบค)มา 4-5 ปี ตั้งแต่ทั้งคู่ยังศึกษาอยู่ชั้นมัธยมศึกษาตอนปลายที่โรงเรียนเตรียมอุดมศึกษาน้อมเกล้าด้วยกัน